Na temelju čl. 19. Odluke o uvjetima, načinu i postupku raspolaganja nekretninama u vlasništvu Grada Buja-Buie (Službene novine Grada Buja-Buie br. 7/10, 4/12) i čl. 50 Statuta Grada Buja-Buie (Službene novine Grada Buja-Buie br. 11/09, 05/11, 11/11, 03/13, 05/18, 19/18, 04/21) Gradsko vijeće Grada Buja-Buie, razmatrajući Zapisnik Povjerenstva za provedbu natječaja za prodaju i zakup nekretnina u vlasništvu Grada Buja-Buie od 08.05.2024.godine na sjednici održanoj dana 24.06.2024.godine donosi:

**ODLUKU**

**o prihvatu najpovoljnije ponude i sklapanja ugovora o kupoprodaji**

**nekretnina**

I.

Na temelju provedenog natječaja za prodaju nekretnina u vlasništvu Grada Buja-Buie putem usmenog javnog nadmetanja, Gradsko vijeće Grada Buja-Buie donosi konačnu odluku o prihvatu najpovoljnije ponude i sklapanja ugovora o kupoprodaji sa slijedećim ponuditeljem:

1. Plodine d.d., Rijeka, Radnička 30, OIB: 92510683607 za nekretnine u mjestu Buje, odnosno k.č.br 564/3 i k.č.br. 564/4 obje u k.o. Buje za ponuđeni iznos od 1.550,000,00 €

II.

Sa ponuditeljem iz točke I. ove Odluke sklopit će se ugovor o kupoprodaji nekretnina u roku od 15 dana od dana donošenja Odluke.

III.

Zadužuje se Upravni odjel za prostorno uređenje i upravljanje gradskom imovinom da pozove ponuditelja iz točke I. ove Odluke da pristupi radi sklapanja ugovora o kupoprodaji nekretnina.

IV.

Protiv ove Odluke Ponuditelji imaju pravo prigovora Gradskom vijeću u roku od 8 dana od prijema iste ali samo na dio koji se odnosi na nekretninu za koju su dostavili ponudu.

V.

Ova Odluka stupa na snagu danom donošenja, a objaviti će se u Službenim novinama Grada Buja-Buie.

KLASA: 944-05/24-01/39

URBROJ: 2163-2-04/01-24-08

Buje-Buie, 24.06.2024.

GRADSKO VIJEĆE GRADA BUJA-BUIE

Predsjednik:

Franko Gergorić v.r.